**ROBERT UREK**, diplomirao je na Pravnom fakultetu Sveučilišta u Rijeci. U posljednjih deset godina sudjeluje u organiziranju i rukovođenju postupcima javne nabave. Trenutno je zaposlen u Primorsko-goranskoj županiji, na radnom mjestu Voditelj pododsjeka za javnu nabavu pri čemu aktivno prati i provodi pravnu regulativu iz područja javne nabave.

S ciljem kontinuirane izobrazbe sudjelovao je na brojnim savjetovanjima, predavanjima i usavršavanjima iz područja Javne nabave u praksi organiziranim od strane Uprave za sustav javne nabave Ministarstva gospodarstva, Hrvatske gospodarske komore, te Upravnog prava i pravne zaštite u Europskoj zajednici organiziranih na Pravnom fakultetu Sveučilišta u Rijeci (Upravno i Europsko pravo/ javna nabava). U sklopu poslova iz svog djelokruga pretežito obavlja poslove pripreme i provedbe javne nabave roba, radova i usluga, uz sudjelovanje pri izradi Plana nabave, pripreme dokumentacije o nabavi, odabira postupaka i načina nabave, izrađuje zapisnike, odluke i ugovore o javnoj nabavi, objavljuje objave u EOJN RH, vodi evidencije i izvještavanje, te vodi postupke po izjavljenim žalbama. Specijalist je za javnu nabavu prema završenom specijalističkom programu izobrazbe u području javne nabave (potvrda Ministarstva gospodarstva, rada i poduzetništva od 20. listopada 2009. godine i certifikat u području javne nabave, Ministarstva gospodarstva od 23. siječnja 2015. godine), a kao polaznik modula Ureda za javnu nabavu stekao je certifikat trenera javne nabave.

Redovni je predavač na seminarima na temu javne nabave u organizaciji INFO-PULS-a .

|  |
| --- |
|  |